text: қуантаев молдағали (1913 жылы туған, шыңғырлау ауданы, тасбүлақ ауылы) өндірісті ұйымдастырушы, соц. еңбек ері (1957). еңбек жолын тасбұлақ кеңесінде хатшы болып бастаған. 1932-42 жылы ақтөбе облысы жиренқопа кеңшарында, орынбор облысының мыс-күкірт зауытында жұмысшы болған. 1942-1943 жылдары армия қатарында, кейін ақтөбе облысы «қазақстанның 15 жылдығы» атындағы кеңшарда зоотехник қызметін атқарған. шыңғырлау ауданындағы «қызыл партизан» ұжымшарының төрағасы (1951-1961) болып, еңбек ұжымын бітік егін өсіруге жұмылдырғаны үшін қуантаевқа сол кездегі ең мәртебелі атақ берілді.